A touz ceaus qui verront ces présentes lettres, Jehanz David et Guiz diz li Peysans, prévost de la Villeneuve-le-Roi, et Denise Bolarz, prestre et chapeleins de la chapeile le Roy de la dite Villeneuve, et Jehanz Ramiaus, gardes dou seaul de la prévosté de la dite Villeneuve, salut. Saichent tuit que nous havons veues unes letres seelées dou seaul de la court l’officiaul d’Aucuerre, seinnes et enterinnes, en ces paroles qui se ensigant: «Omnibus præsentes litteras inspecturis, officialis Autissiod., salutem in Domino. Noveritis quod coram magistro Johanne de Meriaco, mandato nostro, jurato ad hæc quæ secuntur audienda et recipienda loco nostri a nobis specialiter destinato, cui, quantum ad hoc, vices nostras indubitanter duximus commitendas, constituti (Suivent les noms des habitans de Villeneuxe-sous-Buchin, au nombre de quatre-vingt-trois), et quemlibet eorum in solidum, suos fecerunt et constituerunt procuratores generales et speciales in omnibus et singulis causis suis motis et movendis, etc. etc. Datum, anno Domini Me CCº LXXIIIº, die dominica ante festum B. Remigii. «Liquel procureor desus dit por ceu espéciaument establi en notre présence, c’est à savoir Ithiers Acriz, Ogiers Put-Vilains, Guioz Roussiaus et Guios Grapins, recognurent en droit, pardevant nous, par la vertu de la devant dite procuracion, comme procureor et ou nom de procureors establis desdites persones contenues en ladite procuracion, que comme il disoient por aus et por la communauté de la Villeneuve-sus-Boucheyn, que il avoient lor usaige ou bois de Revisy, qui appartient à l’abbé et au covent de Pontigni, à cuillir, à panrre et amener, de leur espoine gré et sans force il recognurent et affermèrent pardevant nous, ou nom d’aus et ou nom de ladite communauté de ladite ville, que il n’avoient nul droit de user ou bois desus dit, et se il i avoient aucun droit ou aucune action, ne eussent onques heu, il i ont renoncié pardevant nous, comme procureor, por aus et por ladite communauté, dou tout au tout, à perpétuité et à touz jors, et ou nom de la dite procuracion des personnes desus dites, et quitent et ont quité touz jorsmais, audit abbé et au covent et à ladite eglise de Ponteigni, por aus et por leur hoirs, présens et à venir, tot le droit et l’action que il poissent havoir oudit bois, etc. etc. Ce fu feit et donné en l’an de grâce M CC LXXXV, le mardi après la quinzeinne de Paaques, ou mois d’avril.